પોલીસ સૂત્રોના જણાવ્યા મુજબ ચોરી બાદ ચારેય આરોપીઓ કાર લઇ ગઢડાના ગાબા ગામે રહેતા રફીકના મિત્ર ઘનશ્યામની વાડીએ ગયા હતા. વાડીમાં તમામ આરોપીઓ દારૂ પીવા બેઠા હતા. જ્યાં તમામ વચ્ચે પૈસાની વહેંચણીના મુદ્દે તકરાર થઇ હતી. જેથી ઘનશ્યામ રાજનને બાઇક પર બેસાડીને સમજાવવાના બહાને હરિપુરા ગામ જવાની સીમમાં લઇ ગયો હતો. જ્યાં તેને પૈસા ન આપવા પડે તે માટે હત્યા કરી નાખવાનું નક્કી કરાયું હતું. બાઇક પર ઘનશ્યામ અને રાજનના ગયા બાદ રવિ, રફીક અને નોમાન ગામની સીમમાં ગયા હતા અને નોમાન, ઘનશ્યામ અને રફીકે ભેગા મળી રાજનની છરીના ઘા મારી હત્યા કરી દીધી હતી.